גואנגשי

גְוַאנְגשִׂי (בסינית: 广西; בפין-יין: Guǎngxī - IPA: [kwɑ̀ŋɕí]; בג'ואנג: Gvangjsih Bouxcuengh Swcigih) הוא מחוז אוטונומי בדרום הרפובליקה העממית של סין, המוגדר כאוטונומיה של בני הג'ואנג. המחוז משתרע על פני 237,818 קמ"ר ובירתו היא העיר נַאנִּינְג.

האזור האוטונומי מוכר לתיירים במיוחד בזכות העיר גווילין והעיירה יאנגשוו, הסמוכות לנהר הלי על נוף גבעות הגיר המיוחד לו, חלק מאתר המורשת העולמית הקרסט של דרום סין. צפון המחוז, בעיקר בקרבת הגבול עם מחוז גוויג'ואו מספק גם הוא נופים יפהפיים והזדמנות להתבונן באורח החיים המסורתי של קבוצות אתניות שונות.

בשנות ה-60 של המאה ה-20 התרחש באזור טבח גואנגשי במהלכו נהרגו 100-150 אלף אזרחים.

חלוקה מנהלית
המחוז האוטונומי גואנגשי מחולק לארבע עשרה נציבויות עירוניות:
חלוקה מנהלית של גואנגשישםכתב סיניפין-ייןאוכלוסייה (מפקד 2020)שטחצפיפותנָאנִּינְג南宁Nánníng8,741,58422,108395.4לְיוּג'וֹאוּ柳州Liŭzhōu4,157,93418,598223.6גְווֵילִין桂林Guìlín4,931,13727,661178.3ווּג'וֹאוּ梧州Wúzhōu2,820,97712,571224.4בֵּייהָאי北海Bĕihăi1,853,2273,794488.5פָֿאנְגְצֶ'נְגְגָאנְג防城港Fángchénggăng1,046,0686,222168.1צִ'ינְג'וֹאוּ钦州Qīnzhōu3,302,23810,903302.9גְווֵיגָאנְג贵港Guìgăng4,316,26210,600407.2יוּ'לִין玉林Yùlín5,796,76612,829451.8בָּאיסֶה百色Băisè3,571,50536,21398.62חֶג'וֹאוּ贺州Hèzhōu2,007,85811,720171.3חֶצְ'ה河池Héchí3,417,94533,506102לָאיבִּין来宾Láibīn2,074,61113,375155.1צ'וֹנְגְדְזְווֹ崇左Chóngzuŏ2,088,69217,329120.5

דמוגרפיה
על פי מפקד האוכלוסין משנת 2020, התגוררו במחוז כ-50.1 מיליון תושבים. אף על פי שהמחוז מוגדר כאוטונומיה של בני הג'ואנג, הם מהווים רק 32% מהאוכלוסייה, בעוד שמרבית התושבים (כ-62%) הם בני האן. עם זאת יש במחוז נוכחות רבה של קבוצות מיעוט, כשהבולטות שבהן, פרט לג'ואנג, הן המיאו (הְמוֹנְג), היאו (מְייֵן), הדונג, והגֶלאו. המגוון הזה תורם גם למגוון לשוני עשיר. השפות המדוברות במחוז הן מנדרינית דרומית, קנטונזית, פינגחווה, וכן לשונות המיעוטים השונות.

גלריית תמונות

קישורים חיצוניים





הערות שוליים

קטגוריה:הרפובליקה העממית של סין: אזורים אוטונומיים
קטגוריה:גואנגשי
קטגוריה:מדינות וטריטוריות שהוקמו ב-1958